консумативите, тъй като той представлява по-малко от 0,05 % от общите преки разходи и следователно въздействието му върху дъмпинговия марж е незначително.
 (337)
 Групата FTT заяви, че Комисията е трябвало да определи референтна стойност за всеки производствен фактор, докато тя е стигнала до заключението, че са били налице нарушения за всички производствени фактори. Поради това тя заяви, че Комисията не е имала право да групира няколко производствени фактора в рамките на консумативите и да прилага методологията, разяснена в съображение 320, тъй като това би изкривило данните. Групата FTT поиска от Комисията да използва докладваните данни за самата група за тези производствени фактори. Тя изрази несъгласие и с методологията на Комисията за консумативите и заяви, че Комисията следва да изчисли референтна стойност за консумативите отделно от другите материали за влагане.
 (338)
 Както е разяснено в съображение 320, поради големия брой производствени фактори (например повече от 60 производствени фактора за FTT) Комисията включи няколко производствени фактора (около 30 производствени фактора за FTT), които представляваха незначителен дял от общите разходи за суровини през разследвания период (около 4 % за FTT) в консумативите. Комисията счете, че отделното разглеждане на данните за всички тези производствени фактори би довело до значителна административна тежест, като също така се има предвид, че за някои от тях стойностите на вноса в представителната държава не са представителни, докато в същото време се сметна, че е много ограничено тяхното въздействие при изчисляване на нормалната стойност, от която тези производствени фактори представляват само част. Поради това Комисията приложи стандартната си методология за изчисляване на стойността на консумативите без нарушения, т.е. като изчисли процентния дял на консумативите от общите разходи за суровини и приложи този процент към преизчислените разходи за суровини, като използва установените цени, при които няма нарушения. Счита се, че тази методология, отнасяща се до толкова малък дял от производствените разходи и още по-малък дял от изчисленията на нормалната стойност, води до резултати, много сходни с тези на методологията, основана на отделното разглеждане на данните за всеки производствен фактор. При всяко положение тази методология би могла също да доведе до благоприятен резултат за производителите износители, ако съответната действителна стойност на материалите за влагане е по-висока от изчислената като процент от общите разходи за суровини. Нито една заинтересована страна не представи доказателства, че следваният от Комисията подход би довел до по-неблагоприятен резултат. Освен това Комисията отбеляза, че в раздел 3.1.1. по-горе са посочени значителни нарушения. В този случай съгласно член 2, параграф 6а от основния регламент разходите на вътрешния пазар могат да се използват, но само доколкото е установено със сигурност, че те не са изкривени, въз основа на точни и подходящи доказателства. Такива доказателства по отношение на производствените фактори, групирани като консумативи, не бяха представени от производителите износители, нито бяха установени от Комисията. Поради това Комисията не може да използва данните, докладвани от групата FTT. Комисията счита, че нейната методология за изчисляване на стойност, при която няма нарушения, за консумативите е подходяща, тъй като няма налична по-добра информация. Групата ZTT също така не се опита да представи референтната стойност, изчислена чрез